**A195.**

|  |  |
| --- | --- |
| *Ferdinand an Margareta.* | *1526 Mai 8. Stuttgart.* |

Befürwortet das Verlangen des Dr. Dominik Tetman, in die Dienste des Kaisers in seiner friesischen Heimat übernommen zu werden.

Approves Dr. Dominik Tetman's request to be transferred to the Emperor's service in his home of Friesland.

Brüssel, Arch. gén. Papiers de l’État et de lʼAud., vol. 93, Bl. 13. Original. Rückwärts Adresse: A mme, ma bonne tante, mme l’archiducesse dAustrice, ducesse et contesse de Bourgoingne, regente et gouvernante etc.

Druck: Familienkorrespondenz Bd. 1, Nr. 195, S. 385-386.

Mme, ma bonne tante, humblement et de bon cueur [à vostre bonne]a) grace me recommande. Mme, le docteur Dominicus Tetman, natif du pays de Frize, estant presentement conseillier et assistent au regiment de l’empire, m’a fait dire, comme à cause de son ancienneté il desireroit bien soi retirer en son lieu naturel et illec vivre et finir le surplus de ses jours au service de l’empereur monsr, si tant estoit qu’il vous pleust le pourveoir au gouvernement dud. Frize de quelque bon et honnorable estat, comme de chancellier ou autre, me requerant vous en escripre en sa faveur. Parquoi, mme, ayant regard aux bons, loyaulx et longtains services que led. Tetman a par-ci-devant faiz tant à l’empereur Maximilian, mon feu seigneur et grant-pere, dont dieu ait l’ame, comme à l’empereur moderne, mond. seigneur et frere, en son regiment oud. empire, à quoi il continue journellement, suis mehu ainsi le faire, vous suppliant le vouloir pourveoir, comme dit est, et l’y avoir en si bonne souvenance qu’il congnoisse ma rescription et sesd. services lui estre fructueulx, car je congnois le personnaige pour son idoineté et souffisance estre digne de telle recommandacion et avec ce vous me ferez honneur et plaisir. Et atant, mme, ma bonne tante, je prie à nostre seigneur vous donner bonne vie et longue.

De Stocquart, ce 8e de mai ao 26.

Vostreb) bon et humble nepveu Ferdinandus.

a) Lücke.

b) von vostre an eigenhändig.